Tradičné umelecké remeslá po ôsmy krát na Kúpeľnom ostrove.

V dňoch 20-22 mája 2016 sa na Kúpeľnom ostrove SLK v Piešťanoch uskutoční už ôsmy ročník medzinárodného stretnutia ľudových remeselníkov- Tradičné umelecké remeslá. Počas troch dní 160 ľudových remeselníkov zo Slovenska, Česka, Poľska, Maďarska, Slovinska, Srbska a Číny bude prezentovať svoje výrobky a tradície svojej krajiny. Návštevníci môžu obdivovať až 45 druhov ľudových remesiel.

Slávnostné otvorenie bude v sobotu, 21 mája o 11:00 hod. v Harmony, za účasti primátora mesta Piešťany Miloša Tamajku, finančného riaditeľa SLK Piešťany Viliama Mikuláša a predsedu oz Tradičné ľudové umelecké remeslá Miloša Kunkela. Po slávnostnom otvorení vystúpia detské folklórne súbory a cimbalová muzika Strýci z Květnej-Stráni. V nedeľu o 15 hod. už tradične vystúpi Stražanovo bábkové divadlo najmenších návštevníkov.

Záštitu nad podujatím prevzalo Ministerstvo hospodárstva SR.

Organizátorom podujatia je oz Tradičné ľudové umelecké remeslá s podporou Slovenských liečebných kúpeľov a.s Piešťany.

Kontakt: [www.ludoveremesla.org](http://www.ludoveremesla.org)

Miloš Kunkel 0905 759 645

Ľubica Kuzmová 0903 483 760